# Csongrád Város Polgármesterétől M

Száma: Fjl/184-4/2023

Előadó: Bartáné Kocsis Andrea

## E L Ő T E R J E S Z T É S

**Csongrád Város Önkormányzata Képviselő-testületének**

**2023. március 21-i rendkívüli ülésére**

*Tárgy: Csongrád, Hunyadi tér, 4212 helyrajzi számú ingatlan tulajdonba vételi kérelme*

**Tisztelt Képviselő-testület!**

Csongrád Városi Önkormányzat Fejlesztési és Üzemeltetési Iroda a 2021-2027 programozási időszakra készülve a TOP-Plusz projektek előkészítését végzi. A tervezés folyamán a Maradványvagyon-hasznosító Zrt. tulajdonában lévő Csongrád, belterület 4212 hrsz-ú „kivett beépítetetlen terület” megjelölésű, 2079 m2 területű ingatlan - mely ténylegesen a csongrádi Szentesi út részét képezi – vált érintetté a tervezett öntöző rendszer engedélyezési eljárása kapcsán.

Csongrád Városi Önkormányzat tájékoztatást kért Maradványvagyon-hasznosító Zrt-től az érintett helyrajzi számú terület tulajdonba vételi lehetőségeiről. A tulajdonos levelében az alábbiakról tájékoztatott:

Az állami vagyonnal való fenntartható gazdálkodás megteremtése érdekében az egyes vagyongazdálkodást érintő törvények módosításáról, valamint egyéb vagyongazdálkodási rendelkezésekről szóló 2021. évi LXXXIV. törvény 2022. január 1. napján történő hatálybalépéssel módosította az állami vagyonról szóló 2007. évi CVI. törvényt, és – többek között- rendelkezett arról, hogy a korábban az MNV Zrt. tulajdonosi joggyakorlása alá tartozó vagyonelemek közül egyes ingatlanok tekintetében az államot megillető tulajdonosi jogok és kötelezettségek összességét 2022. január 1. napjától az MVH Zrt. gyakorolja.

A nemzeti vagyonról szóló 2011. évi CXCVI. törvény 13.§-a és az állami vagyonról szóló 2007. évi CVI. törvény 42/O.§(1) bekezdésének a) pontja alapján a kivezetésre szánt állami vagyon tulajdonjogát az MVH Zrt. ingyenesen átruházhatja helyi önkormányzatok javára.

A tulajdonjog átruházásának részletes szabályait az állami vagyonnal való gazdálkodásról szóló 254/2007. (X.4.) Korm. rendelet (továbbiakban : Vhr. ) tartalmazza.

A Vhr. 2/R. §(1) bekezdése értelmében a kivezetésre szánt állami vagyon körébe tartozó vagyonelem tulajdonjogának ingyenes átadására vonatkozó kezdeményezést az MVH Zrt-hez írásban szükséges benyújtani.

A Vhr. 2/R. §(2) bekezdése értelmében az ingyenes önkormányzati tulajdonba adási kérelemnek az alábbiakat kell tartalmaznia, illetve ahhoz csatolni szükséges:

1. a tulajdonba adásra vonatkozó igényt, megjelölve a felhasználási célt, a segítendő feladatot,
2. a kezdeményező nyilatkozatát arról, hogy vállalja a tulajdonjog átruházása érdekében felmerülő közvetlen költségek – ideértve a művelési ág szükséges megváltoztatásának – megtérítését,
3. védettség fennállása esetén az ahhoz kapcsolódó kötelezettségek vállalását,
4. helyi önkormányzati kezdeményezés esetén a képviselő-testület határozatát, mely az állami vagyon igényléséről hozott döntést tartalmazza

Kérem az előterjesztés megvitatását, és a határozati javaslat elfogadását.

## HATÁROZATI JAVASLAT

A Képviselő-testület megtárgyalta a „*Csongrád, Hunyadi tér, 4212 helyrajzi számú ingatlan tulajdonba vételi kérelme*” című előterjesztéstés az alábbi határozatot hozza:

1. Csongrád Városi Önkormányzat *Képviselő-testülete* a nemzeti vagyonról szóló 2011. évi CXCVI. törvény 13. §-ában foglaltak valamint az állami vagyonról szóló 2007. évi CVI. törvény 42/O. § (1) bekezdésének a) pontja alapján a Maradványvagyon-hasznosító Zrt-nél kezdeményezi és kérelmezi a Magyar Állam tulajdonában *(és a Maradványvagyon-hasznosító Zrt. vagyonkezelésében)* lévő Csongrád, Hunyadi tér, 4212 helyrajzi számon felvett, kivett beépítetlen terület megnevezésű, 2079 m2 területű ingatlan 1/1 tulajdoni hányadának ingyenes önkormányzati tulajdonba adását.
2. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés *2.)* *pontjában* meghatározott feladatainak ellátása érdekében kívánja tulajdonba venni és *helyi közút* célra kívánja felhasználni.
3. Csongrád Városi Önkormányzat vállalja a tulajdonba adás érdekében felmerülő költségek – ideértve a művelési ág szükséges megváltoztatásának, ingóság elszállításának költségét – megtérítését.
4. Az igényelt ingatlan nem áll *(örökségvédelmi / természetvédelmi / helyi / Natura 2000)* védettség alatt.
5. A Képviselő-testület felhatalmazza a polgármestert, hogy a Csongrád, Hunyadi tér, 4212 hrsz.-ú ingatlan ingyenes önkormányzati tulajdonba adásával kapcsolatos eljárás során az MVH Zrt. felé teljes jogkörben eljárjon, és valamennyi nyilatkozatot megtegyen.
6. A Képviselő-testület felhatalmazza a polgármestert, hogy a Csongrád, Hunyadi tér, 4212 hrsz.-ú ingatlan ingyenes önkormányzati tulajdonba adására vonatkozó megállapodást aláírja.

Határidő: azonnal

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Fejlesztési és Üzemeltetési Iroda
3. Gazdálkodási Iroda
4. Csongrád Városi Önkormányzat Városellátó Intézménye

Csongrád, 2023.03.16.

 Bedő Tamás

 polgármester